**Ήλιος** είναι μία ελληνική καθημερινή δραματική τηλεοπτική σειρά, παραγωγής 2020-2022, που δημιουργήθηκε από τη Μαρία Γεωργιάδου και τον Κωνσταντίνο Γανώση για τον τηλεοπτικό σταθμό ΑΝΤ1. Η σειρά έκανε πρεμιέρα στις 20 Σεπτεμβρίου του 2020 διαδεχόμενη τη καθημερινή δραματική σειρά της ίδιας δημιουργού *Γυναίκα Χωρίς Όνομα* που ολοκληρώθηκε το 2020.

Ο βασικός μύθος της σειράς βασίζεται σε αυτόν της γαλλικής τηλεοπτικής σειράς *Un Si Grand Soleil* (Ένας Μεγάλος Ήλιος), που προβάλλεται από το τηλεοπτικό δίκτυο France Télévisions από το 2018 μέχρι σήμερα. Ο *Ήλιος* επικεντρώνεται σεναριακά στην αλλαγή ζωής που κάνει μία νέα γυναίκα η *Λήδα Βασιλείου* (Ευγενία Δημητροπούλου) μαζί με τον έφηβο γιο της, στη ζωή της οικογένεια *Βενεκίδη* (Ντόρα Μακρυγιάννη και Αντίνοος Αλμπάνης) καθώς και του αστυνόμου *Δημήτρη Λαϊνά* (Γιώργος Καραμίχος). Τη σκηνοθεσία της σειράς επιμελούνται η Βίκυ Μανώλη και ο Λίνος Χριστοδούλου και την παραγωγή έχει η εταιρεία Pedio Productions.

Τον Μάρτιο του 2022 ο ANT1 αποφάσισε να μην ανανεώσει τη σειρά για τρίτη σεζόν

Παραγωγή
--------

Μετά την απόφαση ολοκλήρωσης της καθημερινής σειράς *Γυναίκα Χωρίς Όνομα* που προβλήθηκε από τον ANT1 για δύο σεζόν, 2018-2020, το κανάλι ανανέωσε τη συνεργασία του με τη δημιουργό Μαρία Γεωργιάδου με νέα καθημερινή σειρά που βασίστηκε στο Γαλλικό δράμα *Un si grand soleil*. Η σειρά πήρε θέση στο καθημερινό πρόγραμμα του σταθμού τη σεζόν 2020-2021 ενώ η Ντόρα Μακρυγιάννη είχε και πάλι πρωταγωνιστικό ρόλο και στη νέα σειρά.

Τον Μάρτιο του 2022 ο τηλεοπτικός σταθμός ANT1 αποφάσισε την πρόωρη ολοκλήρωση της σειράς στις 19 Απρίλιου, καθώς μετά από τις συνεχείς αλλαγές ώρας ο *Ήλιος* σημείωσε αισθητή πτώση στα ποσοστά τηλεθέασης του. Το τελευταίο επεισόδιο προβλήθηκε την Μεγάλη Τρίτη. 

### Κύκλοι επεισοδίων

Ο πρώτος κύκλος της σειράς έκανε πρεμιέρα στις 20 Σεπτεμβρίου του 2020 και ολοκληρώθηκε στις 11 Ιουνίου του 2021 σε 179 επεισόδια. Ο δεύτερος κύκλος της σειράς έκανε πρεμιέρα την Δευτέρα 13 Σεπτεμβρίου του 2021.

  

Ο 1ος κύκλος ξεκίνησε με την άφιξη της Λήδας στην Καβάλα μαζί με τον γιο της τον Πέτρο. Μετά από χρόνια ξανά βλέπει τον πρώτο της έρωτα και τον πατέρα του παιδιού της τον Φίλιππο ο οποίος είναι παντρεμένος με την Αλίκη και έχει 2 παιδιά, την Εύα και τον Άρη. Η Λήδα αργότερα γνωρίζει τον Δημήτρη ο οποίος προσπαθεί να λύσει το μυστήριο πίσω από την δολοφονία του φίλου της Λήδας τον Πάνο και την υποτιθέμενη αυτοκτονία της αδελφής της, της Αγγελικής η οποία αποδεικνύεται ότι ήταν δολοφονία. Ο Δημήτρης κάνει σχέση με την Αλίκη. Ο Φίλιππος κάνει σχέση με τη Διώνη μία συνάδελφο του. Ο Χρήστος τα φτιάχνει με τη Σοφία. Η Λήδα βρίσκεται σε ένα ερωτικό τρίγωνο μεταξύ του Δήμου και του Νικήτα. Αφού ο Δήμος φεύγει αρχίζει τη σχέση της με τον Νικήτα. Ο 1ος κύκλος τελειώνει με τον γάμο του Δημήτρη και της Αλίκης ο οποίος αργότερα καταλήγει σε τραγωδία μετά από μια έκρηξη. 

Ο 2ος κύκλος ξεκίνησε μετά τη ξαφνική έκρηξη και τη δολοφονία του Φίλιππου.Ο Νικήτας και η Λήδα παντρεύονται. Ο Δημήτρης σώζει την Αλίκη ώστε να μην καταλήξει στη φυλακή. Στη συνέχεια οι ήρωες μαθαίνουν ότι πίσω από τη δολοφονία του Φίλιππου κρυβόταν ο Στέφανος. Μετά από ένα τραγικό συμβάν ο Δημήτρης πεθαίνει και ο καιρός περνάει. Η Αλίκη γράφεται σε μία ομάδα κι μοιράζεται το πρόβλημα της. Στην ίδια ομάδα γνωρίζει τον Παύλο, έναν δικηγόρο ο οποίος έχασε το παιδί του. Οι δύο τους σιγά σιγά θα έρθουν κοντά. Αργότερα ο Παύλος βρίσκεται σε δίλημμα εάν πρέπει να φτιάξει τη ζωή του με τη Γεωργία ή να εκφράσει τα συναισθήματα του στην Αλίκη. Ο Χρήστος παντρεύτηκε με τη Σοφία. Στη συνέχεια αποκαλύπτεται ότι ο Στέφανος είναι ζωντανός, βρίσκουν ένα σχέδιο και τον συλλαμβάνουν. Στο τέλος της 2ης σεζόν η Λήδα μένει με τον Νικήτα, ο Παύλος κάνει σχέση με την Αλίκη και οι ήρωες πλέον είναι ευτυχισμένοι. 

  

### Ώρα προβολής

Το πρώτο επεισόδιο της σειράς προβλήθηκε την Κυριακή 20 Σεπτεμβρίου του 2020 στις 21:00. Από τη Δευτέρα 21 Σεπτεμβρίου η σειρά ξεκίνησε να προβάλλεται στη ζώνη 20:00-21:00 στο καθημερινό πρόγραμμα του ANT1. Η ώρα προβολής παρέμεινε η ίδια μέχρι και την Παρασκευή 5 Νοεμβρίου του 2021. Από τη Δευτέρα 8 Νοεμβρίου η σειρά ξεκίνησε να προβάλλεται κάθε απόγευμα στις 17:30. Τη Δευτέρα 7 Φεβρουαρίου του 2022 ο *Ήλιος* ξεκίνησε να προβάλλεται Δευτέρα με Πέμπτη στις 21:00. Τέλος τη Δευτέρα 28 Μαρτίου η σειρά άλλαξε και πάλι ώρα προβολής, με τα νέα επεισόδια να προβάλλονται Δευτέρα με Παρασκευή στις 16:00 το απόγευμα.

| Ημερομηνία | Ώρα Προβολής |
| --- | --- |
| 20 Σεπτεμβρίου 2020 | 21:00-22:00 |
| 21 Σεπτεμβρίου 2020 - 5 Νοεμβρίου 2021 | 20:00-21:00 |
| 8 Νοεμβρίου 2021 - 4 Φεβρουαρίου 2022 | 17:30-18:45 |
| 7 Φεβρουαρίου 2022 -3 Μαρτίου 2022 | 21:00-22:00 |
| 7 Μαρτίου 2022 - 24 Μαρτίου 2022 | 21:30- 22:30 |
| 28 Μαρτίου 2022 - 19 Απριλίου 2022 | 16:00-17:30 |

### Αποχωρήσεις ηθοποιών

Τον Ιούνιο του 2021 ο Αντίνοος Αλμπάνης και ο Μάριος Αθανασίου, δύο από τους πρωταγωνιστές της σειράς, ανακοίνωσαν τις αποχωρήσεις τους καθώς επρόκειτο να πρωταγωνιστήσουν σε σειρές άλλων καναλιών. Στις αρχές του 2022 αποχώρησε από τη σειρά η Νόνη Ιωαννίδου που είχε το ρόλο της *Αλεξάνδρας Βενεκίδη*. Τον Ιανουάριο του 2022 ο Γιώργος Καραμίχος, κεντρικός πρωταγωνιστής του *Ήλιου*, ανακοίνωσε την αποχώρηση του από τη σειρά λόγω γυρισμάτων σε κινηματογραφικές παραγωγές στο εξωτερικό. Η τελευταία του εμφάνιση στη σειρά πραγματοποιήθηκε στο επεισόδιο 284 με το θάνατο του αστυνόμου *Δημήτρη Λαϊνά*.

Επισκόπηση σειράς
-----------------

| Κύκλος | Επεισόδια | Α' Προβολή |
| --- | --- | --- |
| Πρεμιέρα κύκλου | Φινάλε κύκλου |
|  | **1** | 179 | 20 Σεπτεμβρίου 2020 | 11 Ιουνίου 2021 |
|  | **2** | 140 | 13 Σεπτεμβρίου 2021 | 19 Απριλίου 2022 |

Παραπομπές
----------

1. ↑  «Ήλιος: Η νέα δραματική σειρά του ΑΝΤ1 με πρωταγωνιστές Αλμπάνη - Καραμίχο». ethnos.gr. 31 Αυγούστου 2020. Ανακτήθηκε στις 22 Ιουλίου 2021.
2. ↑  «Ήλιος: Ξεκίνησαν τα γυρίσματα του 2ου κύκλου της σειράς του ΑΝΤ1 – Δείτε τις πρώτες φωτογραφίες». monopoli.gr. 20 Ιουλίου 2021. Ανακτήθηκε στις 22 Ιουλίου 2021.
3. ↑  ««Ηλιος»: Τι είναι αυτή η νέα σειρά του ΑΝΤ1 -Αστυνομικό μυστήριο και ανεκπλήρωτοι έρωτες». iefimerida.gr. 15 Σεπτεμβρίου 2020. Ανακτήθηκε στις 15 Σεπτεμβρίου 2020.
4. ↑  «Ήλιος: Η νέα ώρα προβολής – Όλες οι μετακινήσεις στο πρόγραμμα». youfly.com. 26 Οκτωβρίου 2021. Ανακτήθηκε στις 26 Οκτωβρίου 2021.
5. ↑  «Ο Ήλιος αλλάζει ώρα προβολής-Μετακόμιση της Φάρμας!». mediatime.gr. 3 Φεβρουαρίου 2022. Ανακτήθηκε στις 3 Φεβρουαρίου 2022.
6. ↑  «ΑΝΤ1: Ντόμινο αλλαγών στο καθημερινό του πρόγραμμα – Η πρεμιέρα Σεφερλή, η νέα τουρκική σειρά και ο «Ήλιος»». znews.gr. 23 Μαρτίου 2022. Ανακτήθηκε στις 23 Μαρτίου 2022.
7. ↑  «Ήλιος: Αυτοί είναι οι τρεις βασικοί ηθοποιοί που αποχωρούν από τη σειρά...». newsnowgr.com. 16 Ιουλίου 2021. Ανακτήθηκε στις 16 Ιουλίου 2021.
8. ↑  «Αποχωρεί από τη σειρά και οι λόγοι είναι πολύ συγκεκριμένοι». zappit.gr. 20 Ιανουαρίου 2022. Ανακτήθηκε στις 20 Ιανουαρίου 2022.

Εξωτερικοί σύνδεσμοι
--------------------

* 
* Εργογραφία Ηθοποιοί

  



|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Τηλεοπτικές σειρές του ΑΝΤ1 |
| --- |
|  |
| Δεκαετίας 1990 | 
* *Η Λάμψη* (1991)
* *Ανατολικός άνεμος* (1992)
* *Τμήμα Ηθών* (1992)
* *Ανατομία ενός εγκλήματος* (1992)
* *Της Ελλάδος τα παιδιά* (1993)
* *Οι Μεν Και Οι Δεν* (1993)
* *Καλημέρα Ζωή* (1993)
* *Καθένας με την τρέλα του* (1994)
* *Πάτερ ημών* (1994)
* *Το τρίτο στεφάνι* (1995)
* *Η πρόβα του νυφικού* (1995)
* *Σοφία Ορθή* (1996)
* *Εκείνες κι εγώ* (1996)
* *Και οι παντρεμένοι έχουν ψυχή* (1997)
* *Εγκλήματα* (1998)
* *Άγγιγμα ψυχής* (1998)
* *Νταντά για όλες τις δουλειές* (1998)
* *Επιθυμίες* (1998)
* *Κωνσταντίνου και Ελένης* (1998)
 |
|  |
| Δεκαετίας 2000 | 
* *Άνω κάτω* (2000)
* *Μαύρος ωκεανός* (2000)
* *Λίφτινγκ* (2001)
* *Άκρως Οικογενειακόν* (2001)
* *Για μια γυναίκα και ένα αυτοκίνητο* (2001)
* *Βότκα πορτοκάλι* (2001)
* *Τα φιλαράκια* (2002)
* *Οι Στάβλοι της Εριέτας Ζαΐμη* (2002)
* *Η αγάπη ήρθε από μακριά* (2002)
* *Το καφέ της Χαράς* (2003)
* *Μη μου λες αντίο* (2004)
* *Έρωτας* (2005)
* *Θα βρεις το δάσκαλό σου* (2005)
* *Της Αγάπης Μαχαιριά* (2006)
* *Δεληγιάννειον Παρθεναγωγείον* (2007)
* *Φίλα τον Βάτραχό σου* (2007)
* *Λόλα* (2008)
* *Εργαζόμενη Γυναίκα* (2009)
* *Κάρμα* (2009)
 |
|  |
| Δεκαετίας 2010 | 
* *Ο πόλεμος των άστρων* (2010)
* *Το αμάρτημα της μητρός μου* (2012)
* *Ελεύθερος κι ωραίος* (2012)
* *Μπρούσκο* (2013)
* *Ταμάμ* (2014)
* *Οι Συμμαθητές* (2014)
* *Δίδυμα Φεγγάρια* (2015)
* *Στο καλό γλυκιά μου συμπεθέρα* (2016)
* *Daddy Cool* (2016)
* *Παρθένα Ζωή* (2017)
* *Κάτι Χωρισμένα Παλικάρια* (2017)
* *Γυναίκα Χωρίς Όνομα* (2018)
* *Η Επιστροφή* (2018)
* *Άγριες Μέλισσες* (2019)
* *Αν Ήμουν Πλούσιος* (2019)
 |
|  |
| Δεκαετίας 2020 | 
* *Ήλιος* (2020)
 |

 |